程廷策

程廷策（），字汝揚，號石峯，直隸徽州府休寧縣人，民籍，明朝政治人物。

 生平 
嘉靖三十一年壬子科應天府鄉試第七十八名舉人。嘉靖三十二年（1553年）中式癸丑科會試第二百九十三名，二甲第九十一名進士。工部观政，授户部山西司主事，丁父母忧归。服阕补陕西司主事，署广东司员外郎，历陕西司郎中，先后监诸马房、牛房、象房，主都门告缗，监十库、监兑江西、监运大通桥、监太仓库。既入署，兼摄广东司、广西司、山东司。出为辰州府知府，被弹劾辞官，卒年五十七。平生多著书，有《读易琐言》、《中星圖》、《忠孝經訂註》等王世貞《弇州山人续稿》卷一百十八·《明中顺大夫辰州府知府石峰程公墓志铭》：九曰：「鸿渐于陆，其羽可用为仪。吉非其人也耶？其人为谁？辰州守休宁程公策也。公于兄弟，间为仲厥考封主事公益兴，母曰孙安人，尝感异梦而生公。…… 至年十四，用易应郡试。时学士廖公道南谪判徽，见其少而难之，以时义四篇，公不属草，顷刻而就。廖公大惊赏曰：咄咄程生，非而家克勤侍郎复生耶？」以奇童荐于提学御史闻人诠，铨曰：「儿固奇，毋使早泄，不为伟器」。自是公屡试于郡邑，往往高第，独不得志于提学所。…… 遂中乡试高等，连举进士，肄业工部，以使归省觐…… 寻授户部山西司主事，先后奉使职，咸称出督饷大同，…… 出督江西，漕事毕，会丁母夫人忧归，而父封公亦卒…… 服阕，谒选于吏部，未即补，著三才萃见，凡十二卷，合十馀万言，其言天人之理备矣。补陕西司主事，监大通槁运，已监大仓库，皆有廉能称。进广东司员外郎，遂进陕西司郎中，尚书雅重公，凡所建白，悉以委之。兼署广西司，复署山东司，已署广东司，遂并署三司。…… 公既以才重尚书，而仅用久次迁知辰州府…… 抚臣以丧去，有所望于公，遂劾公多文饰而少实用，宜调简僻。报可。…… 遂即日单车归。…… 以至卒，仅年五十有七耳。公字子扬，学者称之为石峰先生。公有四子：曰潞，曰澳，曰涓，曰淳。澳早夭。淳出后于公弟……。

 家族 
曾祖程永禎；祖父程天然；父程蓋興，母孫氏。具慶下。兄廷試。從兄汝台（监生）、汝廉（监生）、汝誠（生员）。弟廷訓、廷龍、廷佐。

参考文献

汪道昆《辰州守程廷策傳》

Category:程姓
Category:休寧县人
Category:明朝辰州府知府
Category:嘉靖三十一年壬子科應天鄉試舉人
Category:明朝工部觀政
Category:明朝戶部主事
Category:明朝戶部員外郎
Category:明朝戶部郎中